als_Latn dik_Latn sag_Latn
Sheshi “Skënderbeu” jehoi nga zëri i FrederikutPublikuar 1 year ago në Lajmpress
Ata erdhën në Shkup, kënduan deri në mesnatë, kënaqën zemrat e publikut të Shkupit dhe u kthyen sërish në Shqipëri.
Të enjten në mbrëmje në sheshin “Skënderbeu” në Shkup, këngëtari i njohur i skenës shqiptare dhe ndërkombëtare, Frederik Ndoci pati koncert së bashku me grupin “THE CODE”.
Koncerti u organizua nga Qendra Kulturore Informative në kuadër të ciklit “Vijmë...”.
Zëri i këngëtarit, Frederik Ndocit jehoi deri në mesnatë në Çarshinë e Vjetër të Shkupit. Ai solli para publikut këngë qytetare shkodrane, këngë qytetare korçare, këngë të Shqipërisë së mesme, këngë të muzikës së lehtë shqipe dhe të huaja.
Koncerti nisi me grupin “THE CODE”, ku këngëtarja e re Fjolla Ibrahimi solli para publikut këngë të njohura të muzikës shqiptare, si këndë të grupit “Elita 5” dhe këngë të tjera të muzikës shqipe dhe të huaj.
Më pas në skenë u ngjit këngëtari Frederik Ndoci, i cili me këngë të zgjedhura, të përziera pak me humorin shkodran u solli çaste të paharrueshme të pranishmëve në sheshin “Skënderbeu”.
“Moj e bukura More”, “Marxhelo”, “Jepma mollën”, “Vajzë shkodrane”, “Xhamadani vija -vija’, “Balada e gurit”, “Pranvera me një lule s’vjen”, ishin disa nga këngët që Ndoci i këndoi në sheshin “Skënderbeu” në Çarshinë e Vjetër në Shkupit.
als_Latn als_Latn als_Latn als_Latn als_Latn als_Latn als_Latn als_Latn